**Referat skolebestyrelsesmøde torsdag den 13/8 2015 kl. 18:30 på Borupgårdskolen**

|  |  |  |
| --- | --- | --- |
| **Deltagere** |  | **Afbud** |
| Formand | Alexander Houen |  |
| Forældrerepræsentanter | Trine Heller Jensen | X |
|  | Selma Thrane Ruud |  |
|  | Bo Jespersen | X |
|  | Abu Bakr Malawai | X |
|  | Anneli Giske-Willumsen |  |
|  | Jesper Hersbro |  |
|  | Lasse Kudsk | X |
| Medarbejderrepræsentant | Jesper Petersen |  |
|  | Lasse Conradsen |  |
|  | Mette Ekelund (observatørstatus) |  |
| Suppleant | Kathrine Kibernik | X |
| Elevrepræsentanter | ~~Kristoffer~~ |  |
|  | ~~Mathilde Dalsborg~~ |  |
|  | ~~Terkel Schmidt~~ |  |
| Ekstern repræsentant | Frank S. Jensen | X |
| Politisk repræsentant | Lisbeth Læssøe (observatørstatus) | X |
| Sekretariat (ledelse) | Peter Arhnung |  |
|  | Tue Bach Andersen |  |
|  | Benny Cristiansen |  |
|  | Mette Sabra |  |
|  |  |  |
|  |  |  |
|  |  |  |

1. **Godkendelse af dagsorden**

*Godkendt*

1. **Skolebestyrelses lørdag den 15. august** (10 min.)

Drøftelse af forventning til dagen

*Drøftet*

1. **Lejrskoleprincipper på Skolerne i Snekkersten** (30 min.)

I de nuværende princip for lejrskole skal vores elever afsted en gang i hver fase:3 dage i indskoling, 4 dage på mellemtrin og 5 dage i udskoling.

Drøftelse af en mulig ændring af princip på baggrund af vedhæftede henvendelse fra repræsentanter fra skolens lærere.



*Drøftet*

*Bestyrelsen fastholder de nuværende principper og opfordrer samtidig personalet til at tage problematikken til A-med for en drøftelse.*

1. **Vikardækning** (30 min.)

Skolen har store omkostninger til vikardækning. En stærkt medvirkende årsag er ønsket om at vikardække samtlige lektioner på alle klassetrin.

Drøftelse af en mulig anderledes prioritering af vikardækningen.

*Praksis er, at skolen prioriterer at vikardække alle lektioner.*

*Drøftet*

*Punktet tages op på et senere møde. Der ønskes et bredere datagrundlag at drøfte ud fra.*

1. **Skolereform** (10 min.)

Opfølgning

*Orientering om nye regler for faglig fordybelse og drøftelse.*

*Skolen arbejder på at implementere de nye retningslinjer i forhold til de lokale forhold.*

1. **Ny struktur på Skolerne i Snekkersten** (20 min.)

Information om udviklingen af den understøttende undervisning

*Peter informerede omkring indsatsen, og tog udgangspunkt i de eksempler fra skolen ved Rønnebær Allé der er beskrevet i kommunens brev til forældrene. Der blev også informeret omkring klubpædagogernes indsats med udgangspunkt i vedhæftede artikel fra et eksempel på Borupgårdskolen.*

**

*Mette fortalte om en SFO tradition omkring et børnemarathon der fortsat kunne fungere i samarbejde med lærerne.*

*Peter orienterede om opstartsprocessen for High Performance.*

*Mette refererede til en personalegruppe i sfo’en på BO der er presset og har følt sig dårligt behandlet i den seneste periode med sygemeldt leder og opsigelser fra personalet.*

1. **Budget 2015 (5 min.)**

Peter orienterede om et forventet overforbrug på 1,5 – 2 millioner ved årets udgang. Dette på trods af at personalet hele vejen rundt løfter flere opgaver. Årsagen er øgede omkostninger til vikardækning, generelle beskæringer i det tildelte budget over de kommende år, samt pres på antallet af elever i specialtilbud. Bestyrelsen kommer til at arbejde med prioriteringer i forbindelse med næste års budgetlægning.



1. **Høringssvar omorganisering af den særlige socialpædagogiske indsats i Vapnagårdområdet**

**

*Drøftet*

*Tekst som rundsendes til kommentering inden afsendelse:*

*”Skolebestyrelsen ved Skolerne i Snekkersten bakker op omkring indholdet i forslaget til omorganisering af den særlige socialpædagogiske indsats i Vapnagårdområdet.*

*Dog må vi, med baggrund i de erfaringer vi har med at have Klub+ beliggende i umiddelbar nærhed af Skolen ved Rønnebær Allé, fraråde at placere det nye tilbud i lokalerne omkring Multiparken. Vi frygter at det nye tilbud vil skabe utryghed blandt børnene i klubben med deraf følgende fravalg af klubtilbuddet.*

*Vores erfaringer fra Klub+ gør at vi ikke tror det er muligt at adskille brugergrupperne fra det nye værested og klubtilbuddet med differentierede åbningstider. Brugerne vil være i området uagtet åbningstiderne.*

*Multiparken er et prestigeprojekt der samler unge fra hele kommunen, samt fra resten af Nordsjælland. Vi kan frygte at det nye tilbud vil ødelægge Multiparkens og kommunens positive omdømme.”*

1. **Evt. /bordet rundt** (30 min.)

*Benny: Skoleåret er kommet godt i gang, god stemning. Der er problemer med at unge mennesker i stort omfang benytter skolens område som værested i weekenden. Der bliver smadret flasker og udøvet hærværk.*

*Tue: Skoleåret er kommet bedre i vej i år på reformens andet år.*

*Mette: God stemning på RØ, Orienterede om proces omkring linjeskift i udskolingen. Fortalte om et projekt i 7. klasse om psykomotorisk undervisning.*

*Anneli: Ønsket om at få en god lærer ansat på mellemtrinnet, hvor der mangler.*

1. **Datoer for kommende møder**

~~Torsdag den 13.8.~~

Lørdag den 15.8. (temadag 9.00-13.00)

Mandag den 31.8.

Tirsdag den 29.9.

Torsdag den 5.11.

Onsdag den 25.11.  
Alle dage på Borupgårdskolen kl. 18:30-21:00

1. **Punkter til kommende møder**

Trine: SFO’ens virke og organisering

Samarbejde med virksomheder omkring udskolingen

Samarbejde med idrætsforeningerne